Kunta Kinte (otok)

**Jamesov otok** (engleski: *James Island*) je otok na rijeci Gambiji 30&nbsp;km od njezina ušća, kod mjesta Juffureha u Gambiji. Na njemu se nalazi britanska utvrda *Fort James* koja je samo 3&nbsp;km udaljena od francuske utvrde *[[Albreda]]* na sjevernoj obali rijeke. Obje su, zajedno s utvrdama Juffureh i Fort Bullen, 2003. godine upisane na UNESCO-v popis mjesta svjetske baštine u Africi kao "svjedočanstva i ostaci od pred-kolonijalnog i pred-robovskog razdoblja do post-robovskog razdoblja i gambijske neovisnosti".

Dana 6. veljače 2011. preimenovan je u otok **Kunta Kinte**, kako bi imao više gambijsko ime. Naime, Kunta Kinte, pripadnik naroda Mandinka, je bio predak američkog spisatelja Alexa Haleya koji je u svom slavnom djelu **', biografski i djelomice fikcijski, opisao njegov život i između ostalog njegov odlazak u roblje, upravo preko Jamesovog otoka.

== Historija ==

Prvi europski doseljenici na otok su bili [[Baltik|baltički]] [[Nijemci]] iz [[Kneževina Kurlanija i Semigalija|Kneževine Kurlanije i Semigalije]], koja je imala i druge kolonijalne posjede u tom području. Oni su ga zvali **Otok sv. Andrije**. No, na njega su polagali pravo i Englezi koji su ga prethodno dodijellili dvjema zasebnim poduzećima 1588. i 1618. godine. God. 1651., doseljenici su izgradili utvrdu Jakov Fort, nazvanoj po vojvodi Courlanda, [[Jakov Kettler|Jakovu Kettleru]]. [[Nizozemci]] su nakratko održavali utvrdu od 1659. do 1661. godine kada ju zauzimaju Britanci; Nizozemci su je službeno ustupili [[Britanci]]ma 1664. godine.

Britanci su otok preimenovali u **Jamesov otok*' ("Jakovljev otok"), a utvrdu Fort James po tadašnjem [[Vojvoda Yorka|vojvodi od Yorka]], kasnijem [[Jakov II., kralj Engleske|Jakovu II., kralju Engleske]]. Ovlaštene kraljevske tvrtke su upravljale ovim područjem, koje se u početku bavilo trgovinom zlata i bjelokosti, a kasnije i trgovinom roblja. Od 1669. njime upravlja Gambijsko društvo, a od 1684. godine, Kraljevska afrička tvrtka (*Royal African Company'').

Francuzi i gusari su više puta osvajali i uništavali utvrdu (1695. i 1702.). Dana 13. lipnja 1750. godine Jamesov otok je preuzelo "Udruženje trgovaca u Africi", a od 25. svibnja 1765. do 11. veljače 1779. godine, Gambija je bila dijelom britanske Senegambije. Nakon što je donesen Zakon o trgovini robljem 1807. godine, čime je trgovina robljem zabranjena u Ujedinjenom Kraljevstvu, izgrađene su Šestotopna baterija (Six-Gun Battery, 1816.) i Fort Bullen (1826.), na obje strane ušća rijeke Gambije, kako bi sprovodile ovaj zakon. One su, zajedno s cijelim Jamesovim otokom, napušteni 1870. godine.

James Otok muči teška erozija i sada je na oko 1/6 svoje veličine tijekom vremena trgovine robljem. Preostale su tek ruševine nekoliko britanskih upravnih zgrada (uključujući i ćelije za najnemirnije robove), mali mol, i nekoliko skeletnih stabala baobaba. Ruševine su stabilizirane i zaštićen je pokrovni sloj, ali zbog niskog zemljišta neke građevine za vrijeme plime i oluja tuku valovi.


Datoteka:JamesIsland.jpg|Ruševine Jamesove utvrde danas
Datoteka:Gambia_2010_-_St._James_island_0003.jpg|Zidine utvrde
Datoteka:276206988_54225a471c_o.jpg|Slavoluk Jufureha
Datoteka:JuffarehCFAOBuilding.jpg|Kuća robova u Jufurehu
Datoteka:276210434 a390c2d63b o.jpg|Prva portugalska postaja u Jufurehu


## Povezano
* Gorée, Senegal
* Trgovanje ljudima
* Robovlasništvo

## Izvori

## Vanjske veze

* Kratak opis i povijest Jamesovog otoka   Posjećeno 19. listopada 2011.
* Pojedinosti i karta  Posjećeno 19. listopada 2011.